KOMISIJOS REGLAMENTAS (EB) Nr. 78/2007
2007 m. sausio 26 d.
dėl Reglamentu (EB) Nr. 327/98 leistos pradėti naudoti ryžių tarifinės kvotos importo licencijų išdavimo pagal 2007 m. sausio 1-17 d. pateiktas paraiškas
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. rugsėjo 29 d. Tarybos reglamentą (EB) Nr. 1785/2003 dėl bendro ryžių rinkos organizavimo (1),
atsižvelgdama į 2006 m. rugpjūčio 31 d. Komisijos reglamentą (EB) Nr. 1301/2006, nustatantį žemės ūkio produktų importo tarifinių kvotų, kurioms taikoma importo licencijų sistema, administravimo bendrąsias taisykles (2), ypač į jo 7 straipsnio 2 dalį,
kadangi:
(1)
Komisijos reglamentu (EB) Nr. 327/98 (3) leidžiama pradėti naudoti tam tikras ryžių ir skaldytų ryžių importo tarifines kvotas, suskirstytas pagal kilmės šalis ir pagal laikotarpius remiantis šio reglamento IX priedu, ir nustatomas tokių kvotų administravimas.
(2)
Reglamento (EB) Nr. 327/98 1 straipsnio 1 dalies a, b, c, d punktuose nurodytų tarifinių kvotų pirmoji laikotarpio dalis yra sausio mėnuo.
(3)
Iš pranešimo, pateikto remiantis Reglamento (EB) Nr. 327/98 8 straipsnio a punktu, paaiškėjo, kad kiekiai, nurodyti pagal to paties reglamento 4 straipsnio 1 dalį, 2007 m. sausio 1-17 d. laikotarpiu pateiktose paraiškose dėl tarifinės kvotos (arba tarifinių kvotų), kurios (kurių) eilės numeris (-iai) yra 09.4148, 09.4154, 09.4112, 09.4117, 09.4118, 09.4119 ir 09.4166, viršija turimus kiekius. Todėl reikia nustatyti, kokia apimtimi galima išduoti licencijas, prašomiems kiekiams taikant paskirstymo koeficientą.
(4)
Taip pat reikia nustatyti turimus visus kiekius kito laikotarpio daliai,
PRIĖMĖ ŠĮ REGLAMENTĄ:
1 straipsnis
1. Pagal kiekvieną nuo 2007 m. sausio 1-17 d. pateiktą paraišką Reglamente (EB) Nr. 327/98 nustatytos ryžių kvotos, kurios eilės numeris (-iai) yra 09.4127, 09.4128, 09.4148, 09.4149, 09.4150, 09.4152, 09.4153, 09.4154, 09.4112, 09.4116, 09.4117, 09.4118, 09.4119 ir 09.4166, importo licencijai gauti, išduodama licencija prašomam kiekiui pritaikius šio reglamento priede nurodytus paskirstymo koeficientus.
2. Visi turimi kiekiai kitai laikotarpio daliai yra nurodyti priede.
2 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2007 m. sausio 26 d.